Diari Oficial de la Generalitat Valenciana


Sumari del DOGV 4512, del 02-06-2003 (2003/6107)

ACORD de 16 d'abril de 2003, de la Comissió Territorial d'Urbanisme de València, relatiu a la correcció d'errades de la Modificació núm. 18 del Pla General d'Ordenació Urbana d'Aldaia.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4512

Data del DOGV
:   02-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/6107


Data del document
:   16-04-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Aldaia
    * pla d'urbanisme

ACORD de 16 d'abril de 2003, de la Comissió Territorial d'Urbanisme de València, relatiu a la correcció d'errades de la Modificació núm. 18 del Pla General d'Ordenació Urbana d'Aldaia. [2003/6107]
  
Vist l'expedient remés per l'Ajuntament d'Aldaia referit a la correcció d'errades de la Modificació núm. 18 del Pla General d'Ordenació Urbana, i de conformitat amb els següents,
  
Antecedents de fet
  
Primer
  
El Ple de l'Ajuntament, en sessió realitzada el 28 de gener de 2003, va adoptar l'acord de rectificar l'errada material observada en la Modificació núm.18 del Pla General d'Ordenació Urbana, i va procedir en el mateix acte a ordenar la publicació del dit acord en el BOP. L'expedient complet té entrada en el registre de la Comissió Territorial d'Urbanisme de València amb data 14 de febrer de 2003.
  
Segon
  
El projecte consta de còpia certificada de l'acord municipal citat.
  
Tercer
  
L'objecte és corregir l'errada material produïda en la Modificació núm.18, ja que en el dit projecte es va produir la confusió d'establir com a proposta la redacció vigent de l'article 96 (en la part relativa a la reserva d'aparcaments), i com a vigent el que es pretenia sotmetre a aprovació. El resultat final és que es va proposar aprovar la redacció vigent i, per tant, ja aprovada.
  
Quart
  
Aldaia disposa de Pla General d'Ordenació Urbana homologat amb aprovació definitiva per la Comissió Territorial d'Urbanisme el 15 de gener de 1990.
  
La Comissió Territorial d'Urbanisme de València, en sessió realitzada el 21 de desembre de 2001, va adoptar l'acord d'aprovar definitivament la Modificació núm.18, Ús Comercial, del Pla General d'Ordenació Urbana d'Aldaia, si bé en les zones en qüestió no podran implantar-se establiments la superfície de venda útil dels quals supere els 600 m².
  
Cinqué
  
La Comissió Informativa de la Comissió Territorial d'Urbanisme de València, en sessió realitzada el 10 d'abril de 2003, va emetre l'informe relatiu al projecte que ens ocupa, i complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
De conformitat amb el que establix l'article 105.2 de la Llei de Règim Jurídic de les Administracions Públiques i del Procediment Administratiu Comú ens trobem davant d'un clar supòsit de correcció d'errada de fet, ja que així es desprén tant de la documentació remesa com del propi expedient.
  
Segon
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana, i, per tant, també de les rectificacions d'errades que en aquells es produïsquen.
  
A la vista de tot el que s'ha exposat abans, la Comissió Territorial d'Urbanisme, en sessió realitzada el 16 d'abril de 2003, acorda aprovar la rectificació d'errada material en la Modificació núm. 18 del Pla General d'Ordenació Urbana d'Aldaia.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent d'haver rebut la present notificació.
  
Tot això, sense perjuí que es puga exercitar qualsevol altre recurs que s'estime oportú.
  
València, 16 d'abril de 2003.- El secretari de la Comissió Territorial d'Urbanisme: José Manuel Palau Navarro.